ජලය යනු මූලික මිනිස් අවශ්‍යතාවක්.නමුත් එම අයිතිවාසිකම හෝ නොලබන ගම්මානයක් පිළිබඳවයි අද රතු මිනිත්තුවේ අවධානය.මේ වැල්ලවාය ප්‍රාදේශීය ලේකම් කොට්ඨාසයේ, ඇතිලිවවැව, මහආරගම ප්‍රදේශය.පවුල් 500 කට අයත් පුද්ගලයින් 2000 කට ආසන්න සංඛ්‍යාවක් වෙසෙන මෙම ප්‍රදේශයේ මූලිකම ගැටලුව වී ඇත්තේ පානීය ජලය සපයා ගැනීමේ අර්බුදයයි.ඊට විසඳුමක් ලෙස මෙම ප්‍රදේශයේ ජනතාව ජාතික ජල සම්පාදන මණ්ඩලය මගින් ජල සම්බන්ධතා ලබා ගෙන තිබුණද, එමගිනද ජල සැපයෙන්නේ සතියකට එක් දිනකදී පමණයි.එලෙස ලැබෙන සුළු ජල ප්‍රමාණය එක් රැස් කර ගැනීමට ද මෙම වැසියන්ට නින්ද පසෙක තබා බලා සිටීමට සිදුව තිබෙනවා.